# Smernica č. 52/2018 o centrálnom riadení žiadostí na vývoj, rozvoj a zrušenie informačných systémov Ministerstva školstva, vedy, výskumu a športu Slovenskej republiky

Gestorský útvar: Sekcia informatiky a správy rezortných dát ev. č.: 2018-14263/69802:2-46AA tel.: 02 59 374 299

Ministerka školstva, vedy, výskumu a športu podľa článku 11 ods. 2 písm. f) druhého bodu Organizačného poriadku Ministerstva školstva, vedy, výskumu a športu Slovenskej republiky vydáva túto smernicu:

## Čl. 1 Úvodné ustanovenia

1. Táto smernica upravuje postup
2. Ministerstva školstva, vedy, výskumu a športu Slovenskej republiky (ďalej len „ministerstvo školstva“) a právnických osôb v pôsobnosti ministerstva školstva okrem verejných vysokých škôl[[1]](#footnote-2)) (ďalej len „rezortné organizácie“) ako povinných osôb[[2]](#footnote-3)) pri vývoji, rozvoji a zrušení informačných systémov verejnej správy, (ďalej len „IS VS“),
3. organizačných útvarov ministerstva školstva a rezortných organizácií pri predkladaní žiadostí na vývoj nového IS VS a predkladaní žiadostí na rozvoj alebo na zrušenie existujúceho IS VS,
4. sekcie informatiky a správy rezortných dát (ďalej len „sekcia informatiky“) a riadiacich výborov IS VS[[3]](#footnote-4)) pri posudzovaní a schvaľovaní žiadostí na vývoj nového IS VS a na rozvoj alebo na zrušenie existujúceho IS VS,
5. kontaktných osôb pre príslušné IS VS pri aktualizácii a dopĺňaní informácií o príslušnom IS VS do centrálneho metainformačného systému verejnej správy[[4]](#footnote-5)) (ďalej len „MetaIS“) podľa metodického pokynu Úradu podpredsedu vlády Slovenskej republiky pre investície a informatizáciu[[5]](#footnote-6)) (ďalej len „metodický pokyn“).
6. Táto smernica sa nevzťahuje na verejné obstarávanie IS VS.

## Čl. 2 Vymedzenie základných pojmov

1. Na účely tejto smernice sa rozumie
2. rezortom školstva ministerstvo školstva a rezortné organizácie,
3. vlastníkom IS VS generálny tajomník služobného úradu alebo vedúci zamestnanec organizačného útvaru ministerstva školstva, do ktorého vecnej pôsobnosti patrí príslušný informačný systém alebo štatutárny orgán rezortnej organizácie, do vecnej pôsobnosti ktorej patrí príslušný IS VS; ak IS VS patrí do pôsobnosti viacerých útvarov ministerstva školstva, viacerých rezortných organizácií alebo do pôsobnosti ministerstva školstva a rezortnej organizácie, vlastníka IS VS určí sekcia informatiky,
4. predkladateľom žiadosti na vývoj nového IS VS alebo žiadosti na rozvoj alebo na zrušenie existujúceho IS VS spravidla vlastník IS VS,
5. koncovou službou služba, ktorá napĺňa vecnú potrebu interného používateľa alebo externého používateľa príslušného IS VS, prostredníctvom ktorej sa uskutočňuje komunikácia fyzickej osoby, fyzickej osoby – podnikateľa alebo právnickej osoby s ministerstvom školstva alebo rezortnou organizáciou vrátane výkonu verejnej moci elektronicky podľa osobitného predpisu;[[6]](#footnote-7)) prostredníctvom koncovej služby sa uskutočňuje aj vzájomná komunikácia medzi orgánmi verejnej moci, ak sú v postavení orgánu aplikácie práva a účastníka konania,
6. aplikačnou službou aktivita vykonávaná IS VS, ktorá podporuje spravidla jeden procesný krok vykonávania koncovej služby; aplikačná služba sprístupňuje automatizované správanie aplikačnej funkcie alebo aplikačného komponentu, ktorý je súčasťou IS VS,
7. aplikačným komponentom časť funkčnosti aplikácie, ktorá je modulárna a vymeniteľná; jednotlivé aplikačné komponenty môžu byť využívané aj inými IS VS, ktorých nie sú súčasťou,
8. celkovými nákladmi na obstaranie a prevádzku IS VS (TCO) jeden z monitorovacích a analytických nástrojov MetaIS, ktorého výsledkom je určenie sumy nákladov na obstaranie riešenia konkrétneho IS VS a nákladov súvisiacich s jeho využívaním počas definovaného obdobia.
9. Na účely tejto smernice sa IS VS považuje za
10. malý IS VS, ak jeho nadobúdacia cena je menej ako 70 000 eur vrátane dane z pridanej hodnoty,
11. stredný IS VS, ak jeho nadobúdacia cena je rovnaká alebo vyššia ako 70 000 eur vrátane dane z pridanej hodnoty a menej ako 1 000 000 eur vrátane dane z pridanej hodnoty,
12. veľký IS VS, ak jeho nadobúdacia cena je rovnaká alebo vyššia ako 1 000 000 eur vrátane dane z pridanej hodnoty.
13. Na účely tejto smernice sa zmenová požiadavka v rámci rozvoja existujúceho IS VS považuje za
14. malú zmenovú požiadavku, ak objem finančných prostriedkov potrebných na rozvoj IS VS je menej ako 70 000 eur vrátane dane z pridanej hodnoty,
15. strednú zmenovú požiadavku, ak objem finančných prostriedkov potrebných na rozvoj IS VS je najmenej 70 000 eur vrátane dane z pridanej hodnoty a menej ako 1 000 000 eur vrátane dane z pridanej hodnoty,
16. veľkú zmenovú požiadavku, ak objem finančných prostriedkov potrebných na rozvoj IS VS je najmenej 1 000 000 eur vrátane dane z pridanej hodnoty.

## Čl. 3 Úlohy organizačných útvarov ministerstva, riadiacich výborov IS VS a rezortných organizácií

1. Organizačné útvary ministerstva, riadiace výbory IS VS a rezortné organizácie sú povinné
2. zabezpečiť
3. koordináciu a centralizáciu vývoja nových IS VS a rozvoja existujúcich IS VS alebo
4. zrušenie existujúcich IS VS,
5. zvyšovať efektivitu, vzájomnú kompatibilitu a interoperabilitu jednotlivých IS VS,
6. zamedziť vývoj alebo rozvoj takých IS VS, ktoré budú poskytovať rovnaké funkcionality, služby alebo výstupy v porovnaní s inými už existujúcimi IS VS, a to nielen s tými v správe ministerstva školstva a rezortných organizácií,
7. postupovať pri vývoji, rozvoji alebo pri zrušení IS VS v súlade s
8. pôsobnosťou ministerstva školstva,
9. právnymi predpismi upravujúcimi požiadavky na IS VS,[[7]](#footnote-8))
10. požiadavkami metodického pokynu,
11. príručkami popisujúcimi funkcionality MetaIS,[[8]](#footnote-9))
12. princípmi a strategickými cieľmi národnej koncepcie informatizácie verejnej správy Slovenskej republiky (ďalej len „NKIVS“),[[9]](#footnote-10)) aktuálnou koncepciou rozvoja informačných systémov verejnej správy ministerstva školstva (ďalej len „KRIS“), Koncepciou informatizácie a digitalizácie rezortu školstva s výhľadom do roku 2020 (ďalej len „KID“)[[10]](#footnote-11)) a ďalšími záväznými dokumentmi v oblasti informatizácie verejnej správy, ochrany osobných údajov a kybernetickej bezpečnosti.
13. Sekcia informatiky
14. zabezpečuje centrálne riadenie vývoja, rozvoja a zrušenia IS VS v rezorte školstva a vykonáva koordinačnú, koncepčnú, analytickú, metodickú a poradenskú činnosť v tejto oblasti,
15. sleduje stav vývoja IS VS a rozvoja IS VS v rezorte školstva,
16. podáva vlastníkom IS VS podnety na zlepšenie funkcionalít IS VS a odstránenie ich nedostatkov,
17. posudzuje a schvaľuje žiadosť na
18. vývoj nového IS VS,
19. rozvoj existujúceho IS VS v rozsahu uvedenom v tejto smernici,
20. zrušenie existujúceho IS VS.
21. konzultuje návrhy dokumentov, ktoré majú vplyvy na IS VS rezortu školstva s príslušnými organizačnými útvarmi ministerstva školstva,
22. zabezpečuje koordináciu systémovej integrácie
23. IS VS v rezorte školstva,
24. IS VS rezortu školstva s IS VS ostatných povinných osôb2)
25. zverejňuje zoznam prevádzkovaných IS VS a zoznam podporovaných informačných technológií a preferovaných technológií s ohľadom na aktuálny vývoj oblasti IS VS a ich dlhodobú udržateľnosť, interoperabilitu, modulárnosť a opätovnú použiteľnosť,
26. koordinuje aktualizáciu údajov a bezodkladne sprístupňuje informácie o IS VS prostredníctvom MetaIS,
27. zverejňuje na intranete a webovom sídle ministerstva školstva formuláre žiadostí podľa článku 4 ods. 1 a oznámení podľa článku 8 ods. 4,
28. určuje v prípade pochybností,
29. skutočnosť, či informačný systém je IS VS,
30. vlastníka príslušného IS VS.
31. Riadiace výbory IS VS a rezortné organizácie poskytujú súčinnosť ministerstvu školstva pri riadení, koordinácii a usmerňovaní vývoja IS VS a rozvoji IS VS.

## Čl. 4 Všeobecné ustanovenia o predkladaní žiadosti na vývoj nového IS VS, žiadosti na rozvoj existujúceho IS VS a žiadosti na zrušenie existujúceho IS VS

1. Predkladateľ žiadosti predkladá žiadosť na vývoj nového IS VS, žiadosť na rozvoj existujúceho IS VS a žiadosť na zrušenie existujúceho IS VS v dostatočnom predstihu pred predpokladaným začiatkom implementácie IS VS alebo zmeny IS VS.
2. Žiadosť na vývoj nového IS VS, žiadosť na rozvoj existujúceho IS VS a žiadosť na zrušenie existujúceho IS VS sa predkladá na formulári zverejnenom na webovom sídle ministerstva školstva
3. sekcii informatiky, ak ide o žiadosť podľa článku 8 ods. 1 a odseku 3 písm. b),
4. riadiacemu výboru, ak ide o žiadosť podľa článku 8 ods. 3 písm. a).
5. Prílohami žiadosti na vývoj nového IS VS a žiadosti na rozvoj existujúceho IS VS sú
6. vyplnený formulár Princípy a ciele NKIVS a KID; formulár sa zverejňuje na webovom sídle ministerstva školstva,
7. vyplnený formulár Výpočet TCO a čistej súčasnej hodnoty z projektu; formulár sa zverejňuje na webovom sídle ministerstva školstva,
8. vyplnený formulár MetaIS; formulár sa zverejňuje na webovom sídle ministerstva školstva,
9. štúdia uskutočniteľnosti vypracovaná v štruktúre podľa Metodického pokynu k spracovaniu štúdie uskutočniteľnosti v rámci Operačného programu Integrovaná infraštruktúra,[[11]](#footnote-12)) ak ide o vývoj veľkého IS VS,
10. štúdia uskutočniteľnosti zmenovej požiadavky podľa osobitného predpisu ministerstva školstva,[[12]](#footnote-13)) ak ide o strednú zmenovú požiadavku alebo veľkú zmenovú požiadavku existujúceho IS VS, ktorého správcom je ministerstvo školstva.
11. Ak má doručená žiadosť podľa odseku 1 nedostatky, sekcia informatiky vyzve elektronicky predkladateľa žiadosti na ich odstránenie a urči mu primeranú lehotu; v prípade potreby poskytne sekcia informatiky predkladateľovi žiadosti nevyhnutnú súčinnosť pri jej dopracovaní.
12. Žiadosť podľa odseku 1 sa doručuje elektronicky do elektronickej schránky sekretariátu sekcie informatiky a  do elektronickej schránky [kris@minedu.sk](mailto:kris@minedu.sk); prijatie žiadosti sekcia informatiky potvrdí predkladateľovi žiadosti.

**Čl. 5  
Žiadosť na vývoj nového IS VS**

Predkladateľ žiadosti na vývoj nového IS VS v žiadosti uvádza

1. názov IS VS a ďalšie všeobecné informácie požadované MetaIS,
2. zdôvodnenie potreby nového IS VS,
3. popis požiadaviek na funkcionalitu IS VS,
4. analýzu TCO vypracovanú podľa metodického usmernenia Úradu pre verejné obstarávanie pre obstarávanie softvérových produktov vo verejnej správe,
5. popis autorských práv k dielu alebo k inému predmetu duševného vlastníctva, ak sú súčasťou IS VS, a navrhovaný spôsob sprístupňovania IS VS na základe licenčnej zmluvy alebo v režime otvorených dát,
6. spôsob technickej ochrany pred neoprávneným prístupom do IS VS a zálohovania jeho dát,
7. vyhlásenie predkladateľa žiadosti, že ním navrhovaný IS VS
8. je v súlade s úlohami ministerstva školstva,
9. je v súlade s právnymi predpismi a inými záväznými dokumentmi podľa článku 3 ods. 1 písm. d) druhého bodu až piateho bodu,
10. predstavuje jedinečné riešenie v rezorte školstva, ktoré nevytvára duplicitné funkcionality, služby a výstupy v porovnaní s existujúcimi IS VS,
11. tabuľku zhody, ktorou sa preukazuje spôsob súladu požadovanej funkcionality nového IS VS s požiadavkami na IS VS ustanovenými v právnych predpisoch upravujúcich všeobecné požiadavky na IS VS,6) a osobitné požiadavky pre príslušný IS VS,
12. meno, priezvisko, pracovné zaradenie a kontaktné údaje kontaktnej osoby pre príslušný IS VS,
13. mená, priezviská, pracovné zaradenie a kontaktné údaje členov projektového tímu IS VS.

## Čl. 6 Žiadosť na rozvoj informačného systému

Predkladateľ žiadosti na rozvoj IS VS v žiadosti uvádza

1. názov IS VS a ďalšie všeobecné informácie požadované MetaIS,
2. zdôvodnenie potreby rozvoja IS VS,
3. popis požiadaviek na novú funkcionalitu IS VS,
4. analýzu TCO vypracovanú podľa osobitného predpisu,[[13]](#footnote-14))
5. vyhlásenie predkladateľa žiadosti, že ním navrhovaný rozvoj IS VS
6. je v súlade s úlohami ministerstva školstva,
7. je v súlade s právnymi predpismi a inými záväznými dokumentmi podľa článku 3 ods. 1,
8. predstavuje jedinečné riešenie v rezorte školstva, ktoré nevytvára duplicitné funkcionality, služby a výstupy v porovnaní s existujúcimi IS VS podľa článku 1 ods. 3,
9. tabuľku zhody, ktorou sa preukazuje spôsob súladu požadovanej funkcionality nového IS VS s požiadavkami na IS VS ustanovenými v právnych predpisoch upravujúcich všeobecné požiadavky na IS VS,6) a osobitné požiadavky pre navrhovaný nový IS VS,
10. mená, priezviská, pracovné zaradenie a kontaktné údaje kontaktnej osoby a členov projektového tímu pre príslušný IS VS, ak je vlastníkom IS VS štatutárny orgán rezortnej organizácie,
11. štúdiu uskutočniteľnosti zmeny IS VS podľa osobitného predpisu.12)

## Čl. 7 Žiadosť na zrušenie informačného systému

Predkladateľ žiadosti na zrušenie IS VS v žiadosti uvádza

1. názov IS VS a ďalšie všeobecné informácie požadované MetaIS,
2. zdôvodnenie potreby zrušenia IS VS,
3. vyhlásenie predkladateľa žiadosti, že ním navrhované zrušenie IS VS
4. je v súlade s úlohami ministerstva školstva,
5. je v súlade s právnymi predpismi a inými záväznými dokumentmi podľa článku 3 ods. 1,
6. nebude mať žiadny dopad na povinné poskytovanie elektronických služieb oprávneným používateľom a na zabezpečenie výkonu verejnej moci elektronicky v pôsobnosti ministerstva školstva alebo rezortných organizácií.
7. mená, priezviská, pracovné zaradenie a kontaktné údaje kontaktnej osoby a členov projektového tímu pre príslušný IS VS, ak je vlastníkom IS VS štatutárny orgán rezortnej organizácie.

## Čl. 8 Postup pri schvaľovaní žiadostí na vývoj IS VS, rozvoj IS VS alebo na zrušenie IS VS

1. Vývoj stredného IS VS, vývoj veľkého IS VS a zrušenie existujúceho IS VS možno uskutočniť len na základe žiadosti schválenej sekciou informatiky.
2. Vývoj malého IS VS možno uskutočniť na základe oznámenia vlastníka IS VS formou vyplneného formuláru doručeného sekcii informatiky. Formulár oznámenia je zverejnený na webovom sídle ministerstva školstva.
3. Stredné zmenové požiadavky a veľké zmenové požiadavky možno uskutočniť po schválení žiadosti na rozvoj IS VS, ktorého sa zmenová požiadavka týka,
4. príslušným riadiacim výborom IS VS, ak je vlastníkom IS VS generálny tajomník služobného úradu alebo vedúci zamestnanec organizačného útvaru ministerstva školstva, alebo
5. sekciou informatiky, ak je vlastníkom IS VS štatutárny orgán rezortnej organizácie.
6. Ak ide o malú zmenovú požiadavku, ktorého vlastníkom je štatutárny orgán rezortnej organizácie, rozvoj IS VS možno uskutočniť na základe oznámenia vlastníka IS VS formou vyplneného formuláru doručeného sekcii informatiky. Formulár oznámenia je zverejnený na webovom sídle ministerstva školstva.
7. Žiadosť podľa odseku 1 alebo žiadosť podľa odseku 3 písm. b) schvaľuje sekcia informatiky postupom podľa odsekov 8 až 10.
8. Žiadosť podľa odseku 3 písm. a) schvaľuje príslušný riadiaci výbor IS VS postupom podľa osobitného predpisu.[[14]](#footnote-15)) Riadiaci výbor IS VS oznámi elektronicky sekcii informatiky schválenie žiadosti podľa odseku 3 písm. a) a bezodkladne doručí formulár žiadosti spolu s prílohami na adresy do elektronickej schránky sekretariátu sekcie informatiky a  do elektronickej schránky kris@minedu.sk.
9. Žiadosť podľa odseku 1 alebo žiadosť podľa odseku 3 písm. b) posudzuje odbor koncepcie a rozvoja informačných systémov v súčinnosti s ostatnými odbormi sekcie informatiky.
10. Na základe posúdenia sekcia informatiky žiadosť podľa odseku 1 alebo žiadosť podľa odseku 3 písm. b)
    * 1. schváli, ak spĺňa všetky náležitosti,
      2. vráti na prepracovanie, ak nespĺňa všetky náležitosti a zároveň nebol identifikovaný nesúlad so strategickými cieľmi a princípmi NKIVS, KRIS a KID, alebo
      3. zamietne, ak nie je v súlade so strategickými cieľmi a princípmi NKIVS, KRIS alebo KID.
11. Lehota na rozhodnutie o predloženej žiadosti podľa odseku 8 je 30 kalendárnych dní od jej doručenia sekcii informatiky.
12. Lehota na rozhodnutie o žiadosti opätovne predloženej po prepracovaní je 30 kalendárnych dní od jej doručenia sekcii informatiky.
13. Rozhodnutie o predloženej žiadosti odošle sekcia informatiky elektronicky predkladateľovi žiadosti na emailovú adresu, z ktorej bola žiadosť odoslaná, alebo listinne.

## Čl. 9 Práca s MetaIS

1. Predkladateľ žiadosti na vývoj IS VS, žiadosti na rozvoj IS VS, žiadosti na zrušenie IS VS a oznámenia o rozvoji IS VS podľa článku 8 ods. 5 je povinný určiť kontaktnú osobu pre príslušný IS VS a nahlásiť ju sekcii informatiky. Kontaktnou osobou pre príslušný IS VS, ktorého vlastníkom je generálny tajomník služobného úradu alebo vedúci zamestnanec organizačného útvaru ministerstva školstva, je spravidla projektový manažér IS VS. Štatutárny orgán rezortnej organizácie určuje jednu kontaktnú osobu pre všetky IS VS, ktorých je vlastníkom.
2. Kontaktná osoba pre príslušný IS VS
3. zodpovedá za vytváranie a aktualizáciu údajov v MetaIS v súlade s metodickým pokynom,
4. poskytuje sekcii informatiky súčinnosť pri vývoji, rozvoji alebo zrušení IS VS,
5. doručí po schválení žiadosti podľa článku 8 ods. 3 písm. a) schválenú žiadosť spolu s prílohami sekcii informatiky do elektronickej schránky kris@minedu.sk.
6. Kontaktná osoba pre príslušný IS VS vykoná prvé doplnenie a aktualizáciu údajov v MetaIS o novom IS VS, o zmene IS VS alebo o zrušení IS VS do 30 kalendárnych dní od schválenia žiadosti na vývoj IS VS, žiadosti na rozvoj IS VS, žiadosti na zrušenie IS VS, oznámenia o vývoji IS VS podľa článku 8 ods. 2 alebo oznámenia o rozvoji IS VS podľa článku 8 ods. 4.
7. Pri práci s MetaIS sa kontaktná osoba pre príslušný IS VS riadi postupmi, pravidlami a scenármi uvedenými v Používateľskej príručke Centrálneho metainformačného systému verejnej správy.

## Čl. 10 Účinnosť

Táto smernica nadobúda účinnosť dňa 19. decembra 2018.

**ministerka**

## Zoznam príloh

Príloha č.1: Formulár žiadosti o vývoj, rozvoj a zrušenie informačného systému verejnej správy

Príloha č.2: Formulár na vyplnenie údajov v MetaIS

Príloha č.3: Formulár na vyplnenie údajov TCO

## Obsah

[Smernica č. 52/2018 o centrálnom riadení žiadostí na vývoj, rozvoj a zrušenie informačných systémov Ministerstva školstva, vedy, výskumu a športu Slovenskej republiky 1](#_Toc532281277)

[Čl. 1 Úvodné ustanovenia 1](#_Toc532281278)

[Čl. 2 Vymedzenie základných pojmov 2](#_Toc532281279)

[Čl. 3 Úlohy organizačných útvarov ministerstva, riadiacich výborov IS VS a rezortných organizácií 3](#_Toc532281280)

[Čl. 4 Všeobecné ustanovenia o predkladaní žiadosti na vývoj nového IS VS, žiadosti na rozvoj existujúceho IS VS a žiadosti na zrušenie existujúceho IS VS 5](#_Toc532281281)

[Čl. 6 Žiadosť na rozvoj informačného systému 7](#_Toc532281282)

[Čl. 7 Žiadosť na zrušenie informačného systému 8](#_Toc532281283)

[Čl. 8 Postup pri schvaľovaní žiadostí na vývoj IS VS, rozvoj IS VS alebo na zrušenie IS VS 8](#_Toc532281284)

[Čl. 9 Práca s MetaIS 9](#_Toc532281285)

[Čl. 10 Účinnosť 10](#_Toc532281286)

[**Zoznam príloh 11**](#_Toc532281287)

[**Obsah 12**](#_Toc532281288)

|  |  |  |  |  |  |
| --- | --- | --- | --- | --- | --- |
| SPRACOVATEĽ | | PARAFUJÚCI | | SCHVAĽOVATEĽ | |
| Meno,  priezvisko,  titul, funkcia: | Dátum/  Podpis: | Meno,  priezvisko,  titul: | Dátum/  Podpis: | Meno,  priezvisko,  titul: | Dátum/  Podpis: |
| **Marián Spišiak, Ing.**  hlavný štátny radca | 11.12.2018 | **Martin Horňák, Mgr.**  riaditeľ OKRIS |  | **Martina Lubyová, JUDr. Mgr. PhD.** ministerka |  |
|  |  | **Branislav Baláž, RNDr.**  poverený GR SIaSRD |  |  |  |
|  |  | **Žaneta Surmajová, JUDr. PhD.**  generálna riaditeľka SLP |  |  |  |
|  |  | **Mária Puchalová, Mgr.**  riaditeľka OOPV |  |  |  |
|  |  | **Eva Sedláčková, Mgr.**  generálna riaditeľka OÚ |  |  |  |
|  |  | **Mario Schrenkel, Ing.**  GTSÚ |  |  |  |

1. Čl. 9 ods. 1 písm. a) a c) Organizačného poriadku Ministerstva školstva, vedy, výskumu a športu Slovenskej republiky. [↑](#footnote-ref-2)
2. ) § 3 zákona č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov. [↑](#footnote-ref-3)
3. ) Smernica č. 14/2012 na zabezpečenie správy a prevádzky informačných systémov MŠVVaŠ SR v znení neskorších predpisov. [↑](#footnote-ref-4)
4. § 2 ods. 1 písm. n) zákona č. 275/2006 Z. z. [↑](#footnote-ref-5)
5. ) Metodický pokyn Úradu podpredsedu vlády Slovenskej republiky pre investície a informatizáciu č. ÚPVII/000514/2017-313 z 10.1.2017 na aktualizáciu obsahu centrálneho metainformačného systému verejnej správy povinnými osobami v znení dodatku č. 1. [↑](#footnote-ref-6)
6. ) Zákon č. 305/2013 Z. z. o elektronickej podobe výkone verejnej moci (zákon o e-Governmente) v znení neskorších predpisov. [↑](#footnote-ref-7)
7. ) Napríklad zákon č. 275/2006 Z. z. v znení neskorších predpisov, zákon č. 305/2013 Z. z. v znení neskorších predpisov. [↑](#footnote-ref-8)
8. ) Napríklad Integračný manuál centrálneho metainformačného systému verejnej správy č. MF/011646/2016-1721, Používateľská príručka centrálneho metainformačného systému verejnej správy - Confluence č. MF/011643/2016-1721. [↑](#footnote-ref-9)
9. ) Uznesenie vlády Slovenskej republiky č. 437 z 28. septembra 2016 k Národnej koncepcii informatizácie verejnej správy Slovenskej republiky. [↑](#footnote-ref-10)
10. ) Uznesenie vlády Slovenskej republiky č. 485 z 24. septembra 2014 ku Koncepcii informatizácie a digitalizácie rezortu školstva s výhľadom do roku 2020. [↑](#footnote-ref-11)
11. ) Metodický pokyn k spracovaniu štúdie uskutočniteľnosti, finančnej analýzy projektu, analýzy nákladov a prínosov projektu, finančnej analýzy žiadateľa o NFP a Celkových nákladov na vlastníctvo v programovom období 2014-2020 v znení neskorších predpisov. [↑](#footnote-ref-12)
12. ) Čl. 15 smernice č. 14/2012. [↑](#footnote-ref-13)
13. ) Metodické usmernenie Úradu pre verejné obstarávanie pre obstarávanie softvérových produktov vo verejnej správe 1-2009.

    Príručka k Metodickému usmerneniu pre obstarávanie softvérových produktov vo verejnej správe č. MF/031273/2009-133. [↑](#footnote-ref-14)
14. ) Smernica č. 6/2012, ktorou sa definujú pravidlá činnosti riadiacich výborov informačných systémov. [↑](#footnote-ref-15)